Document ID: 32009R0297

ΚΑΝΟΝΙΣΜΌΣ (ΕΚ) αριθ. 297/2009 ΤΗΣ ΕΠΙΤΡΟΠΉΣ
της 8ης Απριλίου 2009
για την τροποποίηση του κανονισμού (ΕΚ) αριθ. 1277/2005 για τη θέσπιση κανόνων εφαρμογής του κανονισμού (ΕΚ) αριθ. 273/2004 του Ευρωπαϊκού Κοινοβουλίου και του Συμβουλίου περί των προδρόμων ουσιών των ναρκωτικών καθώς και του κανονισμού (ΕΚ) αριθ. 111/2005 του Συμβουλίου για τη θέσπιση κανόνων παρακολούθησης του εμπορίου προδρόμων ουσιών των ναρκωτικών μεταξύ της Κοινότητας και τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 111/2005 του Συμβουλίου, της 22ας Δεκεμβρίου 2004, σχετικά με τη θέσπιση κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Κοινότητας και τρίτων χωρών (1), και ιδίως το άρθρο 11 παράγραφος 1 και το τρίτο εδάφιο του άρθρου 12 παράγραφος 1,
Εκτιμώντας τα ακόλουθα:
(1)
Στον κανονισμό (ΕΚ) αριθ. 1277/2005 της Επιτροπής (2) καθορίζονται οι τρίτες χώρες προορισμού για τις οποίες απαιτούνται ειδικά μέτρα παρακολούθησης κατά την εξαγωγή πρόδρομων ουσιών ναρκωτικών από την Κοινότητα. Στο παράρτημα IV του εν λόγω κανονισμού απαριθμούνται, για καθεμιά από τις διαβαθμισμένες ουσίες των κατηγοριών 2 και 3 του παραρτήματος του κανονισμού (ΕΚ) αριθ. 111/2005, οι χώρες για τις οποίες είναι υποχρεωτική γνωστοποίηση πριν από την εξαγωγή. Οι κατάλογοι περιλαμβάνουν τις τρίτες χώρες που έχουν ζητήσει να λαμβάνουν γνωστοποιήσεις πριν από την εξαγωγή κατ’ εφαρμογή του άρθρου 12 παράγραφος 10 της Σύμβασης των Ηνωμένων Εθνών κατά της παράνομης διακίνησης ναρκωτικών φαρμάκων και ψυχοτρόπων ουσιών του 1988.
(2)
Η Ρουμανία περιλαμβάνεται στον κατάλογο του παραρτήματος IV του κανονισμού (ΕΚ) αριθ. 1277/2005. Επειδή η Ρουμανία είναι πλέον κράτος μέλος, είναι αναγκαία η διαγραφή της από τους καταλόγους.
(3)
Στο παράρτημα IV του κανονισμού (ΕΚ) αριθ. 1277/2005 δεν απαριθμούνται όλες οι τρίτες χώρες που έχουν ζητήσει να λαμβάνουν γνωστοποιήσεις πριν από την εξαγωγή από τότε που τέθηκε σε ισχύ ο κανονισμός (ΕΚ) αριθ. 1277/2005. Από το 2005 και μετά, ο Καναδάς, οι Μαλδίβες, το Ομάν και η Δημοκρατία της Κορέας έχουν υποβάλει τέτοιο αίτημα και, επομένως, ενδείκνυται να προστεθούν στους καταλόγους.
(4)
Ως εκ τούτου, ο κανονισμός (ΕΚ) αριθ. 1277/2005 πρέπει να τροποποιηθεί αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 30 παράγραφος 1 του κανονισμού (ΕΚ) αριθ. 111/2005,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IV του κανονισμού (ΕΚ) αριθ. 1277/2005 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Απριλίου 2009.

Labels: 11
5
0
3
12